31998R1207
L 166/37
JURNALUL OFÍCIAL AL UNIUNII EUROPENE
REGULAMENTUL (CE) NR. 1207/98 AL COMISIEI
din 10 iunie 1998
de modificare a Regulamentului (CEE) nr. 2191/81 privind acordarea de ajutoare pentru achiziționarea untului de către instituții și organizații nonprofit
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 804/68 al Consiliului din 27 iunie 1968 privind organizarea comună a pieței în sectorul laptelui și al produselor lactate (1), modificat ultima dată de Regulamentul (CE) nr. 1587/96 (2), în special articolul 12 alineatul (3),
întrucât Regulamentul (CEE) nr. 2191/81 (3) al Comisiei, modificat ultima dată de Regulamentul (CE) nr. 2196/95 (4), prevede acordarea de ajutoare pentru achiziționarea untului de către instituții și organizații nonprofit; întrucât, având în vedere situația curentă de pe piața untului și nivelul vânzărilor, în conformitate cu prezentul regulament, valoarea ajutorului trebuie redusă;
întrucât Comitetul de gestionare a laptelui și produselor lactate nu a emis un aviz în termenul stabilit de președinte,
ADOPTĂ PREZENTUL REGULAMENT:
Articolul 1
În articolul 2 alineatul (1) primul paragraf din Regulamentul (CEE) nr. 2191/81, „139 ECU” se înlocuiește cu „105 ECU”.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 10 iunie 1998.